Nr.8516/21.05.2025
REFERAT DE APROBARE 

[bookmark: _Hlk198545482]Orașul Boldești-Scăeni a semnat cu Ministerul Dezvoltării, Lucrărilor Publice și Administrației Contractul de finanțare nr.1951/31.07.2023, respectiv nr.14267/07.08.2023, având ca obiect alocarea unei finanţări pentru realizarea obiectivului de investiţii ”Modernizare strada Valea Bisericii, oraş Boldeşti-Scăeni, Județul Prahova”.
Proiectul este finanțat din Programul Național de Investiții Anghel Saligny, în conformitate cu prevederile Normelor metodologice pentru punerea în aplicare a prevederilor Ordonanţei de urgenţă a Guvernului nr. 95/2021 pentru aprobarea Programului Național de Investiţii "Anghel Saligny",  art 2 alin 5 și alin 6, diferența fiind finanțată din buget local. 
Pentru obiectivul de investiţii mai sus amintit a fost întocmită documentaţia tehnico-economică la nivel de PT, DE şi DTAC.
Obiectivele generale preconizate a fi atinse prin realizarea investiției sunt:
-	asigurarea legăturii cu localitatea componentă Seciu mai rapidă și ca o alternativă la drumul județean DJ 232
-	asigurarea accesului la proprietățile existente în zonă.
În data de 14.05.2025 a fost publicat în SEAP anunțul ADV1481378 referitor la achiziția publică directă a serviciilor de supervizare - dirigenţie de şantier şi coordonator SSM pe parcursul execuţiei lucrărilor aferente obiectivului de investiţii ”Modernizare strada Valea Bisericii, oraş Boldeşti-Scăeni, Județul Prahova”, termenul limită fiind 20.05.2025.
Conform Sumarului Achiziției nr.8396/20.05.2025 întocmit de compartimentul Achiziții Publice, achiziția directă a serviciilor de supervizare - dirigenţie de şantier şi coordonator SSM pe parcursul execuţiei lucrărilor aferente obiectivului de investiţii ”Modernizare strada Valea Bisericii, oraş Boldeşti-Scăeni, Județul Prahova” a fost anulată întrucât nu a fost depusă nicio ofertă.
Având în vedere prevederile Caietului de Sarcini prin care se solicită o echipă compusă din diriginți de șantier și din alți specialiști necesari pentru executarea contractului de servicii precum și durata totală de prestare a serviciilor aferentă perioadei de execuţie a lucrărilor, respectiv maxim 25 de luni (dintre care 24 luni de execuţie efectivă a lucrărilor şi 1 lună de recepţie la terminarea lucrărilor) de la data emiterii ordinului de începere a prezentului contract şi până la încheierea ultimului Proces Verbal de Recepţie la Terminarea Lucrărilor, la care se adaugă Perioada de Notificare a Defectelor (perioada de garanţie a investiţiei), respectiv 60 de luni, perioadă calculată de la data aprobării recepției la terminarea lucrărilor până la data aprobării recepției finale, se constată că estimarea proiectantului în ceea ce privește valoarea acestor servicii nu mai este de actualitate.
Astfel, se propune modificarea Devizului General prin diminuarea cap.5.3 Cheltuieli diverse și neprevăzute și mărirea cap.3.8.2. Dirigenție de șantier cu 100.000 lei si aprobarea acestuia în această formă.
Precizez că fără serviciile de supervizare - dirigenţie de şantier şi coordonator SSM nu poate fi emis ordinul de începere a lucrărilor către constructor.
Supun spre analiză și aprobarea Consiliului Local, Proiectul de hotărâre privind aprobarea Devizului General actualizat aferent obiectivului de investiţii ”Modernizare strada Valea Bisericii, oraş Boldeşti-Scăeni, Județul Prahova”, în conformitate cu prevederile:
· Ordonanței de urgenţă nr. 57 din 3 iulie 2019 privind Codul administrativ, Art. 129: Atribuţiile consiliului local, (4) În exercitarea atribuţiilor prevăzute la alin. (2) lit. b), consiliul local: d)aprobă, la propunerea primarului, documentaţiile tehnico-economice pentru lucrările de investiţii de interes local, în condiţiile legii;
· Hotărârii Guvernului 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice: dispoziţiile art. 10 alin. 4 din Hotărârea Guvernului 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice : 
„Devizul general întocmit la faza de proiectare studiu de fezabilitate în cazul obiectivului nou/mixt de investiţii şi, respectiv, la faza documentaţie de avizare a lucrărilor de intervenţii în cazul intervenţiei la construcţie existentă se actualizează prin grija beneficiarului investiţiei/investitorului, ori de câte ori este necesar, dar în mod obligatoriu în următoarele situaţii:
a) la data supunerii spre aprobare a studiului de fezabilitate/documentaţiei de avizare a lucrărilor de intervenţii;
b) la data solicitării autorizaţiei de construire;
c) după finalizarea procedurilor de achiziţie publică, rezultând valoarea de finanţare a obiectivului de investiţii;
d) la data întocmirii sau modificării de către ordonatorul principal de credite, potrivit legii, a listei obiectivelor de investiţii, anexă la bugetul de stat sau la bugetul local.”

Având în vedere cele prezentate mai sus, am inițiat și supun spre aprobare proiectul de hotărâre a Consiliului Local privind aprobarea Devizului General actualizat la 20 mai 2025, aferent obiectivului de investiţii ”Modernizare strada Valea Bisericii, oraş Boldeşti-Scăeni, Județul Prahova”.
În speranţa aprobării, vă mulţumesc anticipat !




PRIMAR,
DINCĂ FLORIN IONUȚ

